61965J0059
DOMSTOLENS DOM
AF 15. DECEMBER 1966
Heinrich Schreckenberg
mod Kommissionen for Det europæiske Atomenergifællesskab
Sag 59/65
Processprog: Fransk
Angående:
—
Annullation af Kommissionens afslag af 22. september 1965 på sagsøgers begæring af 8. juli 1965;
—
en begæring om indplacering i lønklasse A/3, løntrin 2 fra den 1. januar 1962 med stigning i løntrin for hver toårig periode efter dette tidspunkt;
—
et subsidiært krav om skadeserstatning.
Domskonklusion :
Sag 59/65 afvises.
Generaladvokatens forslag til afgørelse :
Søgsmålet, der er indbragt for Domstolen, kan som helhed ikke antages til realitetsbehandling; under alle omstændigheder savner det grundlag: derfor bør sagsøgte frifindes.
Sammendrag
1.
En institutions retsakter — endelig karakter — kriterier
2.
Retspleje — erstatningssøgsmål uafhængigt af annullationssøgsmål — grænser for denne uafhængighed
1.
En afgørelse fra en institution, der er truffet uden betingelser og uden forbehold, må anses for endelig, når der ikke er væsentlige elementer, som klart og samstemmende viser dens foreløbige karakter.
Jf. sammendrag nr. 1 i sag 34/65.
2.
En part kan rejse en erstatningssag uden at være tvunget til at kræve annullation af den ulovlige retsakt, som har forårsaget tabet. En part kan dog ikke på denne måde søge at opnå samme resultat, som en annullation af nævnte retsakt ville medføre, når søgsmålet om annullation af denne retsakt ikke kan antages til realitetsbehandling.